Гэта ўжо не першая дэманстрацыя свайго наяўнага і нерэалізаванага патэнцыялу, што арганізуе скульптурная секцыя Беларускага саюза мастакоў. Праект “Мінск скульптурны” папросту абавязаны выклікаць цікавасць усіх заангажаваных у стварэнні сталічных гарадскіх прастораў — архітэктараў, адміністратараў, грамадскіх дзеячаў і актывістаў. Вельмі хочацца спадзявацца на ажыццяўленне скульптурных памкненняў беларускіх творцаў. Ці знойдуцца сярод наведвальнікаў выставы або тых, хто чытае гэтыя радкі, аднадумцы і паплечнікі, здольныя падтрымаць новую беларускую скульптуру для Мінска?